2000R2584 — ET — 14.01.2003 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 2584/2000, 24. november 2000, millega kehtestatakse teatavaid Vene Föderatsiooni territooriumile ►M1 ————— ◄ veetavaid veise-, vasika ja sealihatarneid käsitleva teabe edastamise süsteem (EÜT L 298, 25.11.2000, p.16)

Muudetud:









▼B

KOMISJONI MÄÄRUS (EÜ) nr 2584/2000,

24. november 2000,

millega kehtestatakse teatavaid Vene Föderatsiooni territooriumile ►M1 ————— ◄ veetavaid veise-, vasika ja sealihatarneid käsitleva teabe edastamise süsteem







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, ( 1 ) eriti selle artikli 33 lõiget 12 ja artiklit 41, ja muude põllumajandussaaduste turgude ühist korraldust käsitlevate määruste vastavaid sätteid ning arvestades järgmist: (1) Ühelt poolt Euroopa ühenduste ja nende liikmesriikide ning teiselt poolt Vene Föderatsiooni vahel sõlmitud partnerlus- ja koostöölepingule ( 2 ) lisatud ja tollialaste õigusaktide õiget rakendamist käsitleva vastastikuse haldusabi protokolli artiklis 2 sätestatakse, et pooled abistavad üksteist tollialaste õigusaktide nõuetekohasel kohaldamisel, eelkõige vältides, avastades ja uurides nende õigusaktide rikkumisi; kõnealuse haldusabi rakendamiseks on komisjon, keda esindab Euroopa Pettustevastane Amet (edaspidi “OLAF”), ja Vene ametiasutused sõlminud kokkuleppe, millega kehtestatakse ühenduse ja Vene Föderatsiooni vahel kaupade liikumist käsitleva teabe edastamise süsteem. (2) Kõnealuse haldusabi raames, eelkõige veise-, vasika- ja sealihatoodete maanteetranspordi puhul Vene Föderatsiooni tuleb sätestada ettevõtjate poolt liikmesriikide pädevatele asutustele edastatav teave ja liikmesriikide pädevate asutuste, OLAFi ja Venemaa ametiasutuste vahel kõnealuse teabe vahetamise süsteem. (3) Kõnealune teave ja kehtestatud teabevahetussüsteem võimaldavad jälgida asjaomaste toodete eksporti Vene Föderatsiooni ja vajaduse korral avastada juhtusid, mille puhul toetuse maksmine ei ole õigustatud ja toetus tuleb tagastada. (4) Käesoleva määruse sätete kohaldamist hinnatakse pärast piisava kohaldamisaja möödumist; sellel alusel tehtud läbivaatuse tulemusena võib kõnealuseid sätteid vajaduse korral laiendada teiste toodete ekspordile ja teistele transpordivahenditele ning näha ette finantstagajärjed juhuks, kui kohustusi täidetakse või ei täideta. (5) Käesolevas määruses sätestatud meetmed on kooskõlas asjaomaste korralduskomiteede arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Käesolevat määrust kohaldatakse maismaad ►M1 ————— ◄ , CN-koodide 0201, 0202 ja 0203 alla kuuluvate veise-, vasika- ja sealihatoodete partiide suhtes, mis suunduvad Vene Föderatsiooni ning mille puhul on ekspordideklaratsioonidele lisatud eksporditoetuse taotlused.

Käesolevat määrust ei kohaldata esimeses lõigus osutatud partiide suhtes, mis on väiksemad kui 3 000 kilogrammi.

▼M1

Artikkel 2

Eksportijad, kes soovivad artikli 4 lõikes 2 osutatud sätetest kasu saada, edastavad iga liikmesriigi poolt määratud ekspordi keskorganile iga ekspordideklaratsiooni jaoks kümne tööpäeva jooksul alates kaupade mahalaadimisest Venemaal järgmise teabe:

a) ekspordideklaratsiooni number, ekspordikoha tolliasutus ning kuupäev, mil eksporditolliformaalsused täideti;

b) kauba kirjeldus, sealhulgas koondnomenklatuuri kaheksanumbriline tootekood;

c) netokogus kilogrammides;

d) TIR-märkmiku number või Venemaa DKD siseriikliku transiididokumendi viitenumber või TD1/IM40 Venemaal kasutusse lubamise deklaratsiooni number;

e) konteineri number, vajaduse korral;

f) tunnusnumber ja/või transpordivahendi nimetus Venemaal saatedokumenti sissekande tegemise ajal;

g) selle tollijärelevalve all oleva lao litsentsinumber, kuhu toode Venemaal tarniti;

h) kuupäev, mil toode tarniti Venemaal tollijärelvalve all olevasse lattu.

▼B

Artikkel 3

1. Artiklis 2 osutatud asjaomase liikmesriigi asutus edastab saadud teabe elektronpostiga OLAFile kahe tööpäeva jooksul pärast selle kättesaamist.

2. Pärast kättesaamist saadab OLAF artiklis 2 osutatud teabe ja iga eksporditoimingu tunnuskoodi Venemaa tolliasutustele.

3. OLAF teavitab asjaomase liikmesriigi keskasutust vastavalt olukorrale kas Vene tolliasutuste vastusest kahe tööpäeva jooksul pärast vastuse saamist või kõnealuste asutuste vastamata jätmisest kahe tööpäeva jooksul pärast Venemaa ametiasutustega sõlmitud halduskokkuleppe alusel neilt vastuse saamiseks ettenähtud kolmenädalase ajavahemiku lõppu.

Artikkel 4

1. Artiklites 1 ja 2 osutatud teave ei too kaasa täiendavaid nõudeid lisaks asjaomastes sektorites eksporditoetuste andmiseks sätestatud nõuetele.

▼M1

2. Kui Venemaa ametivõimude vastus, nagu osutatud artikli 3 lõikes 3, on jaatav, loetakse seda tõenduseks selle kohta, et tolli impordiformaalsused on täidetud vastavalt määruse (EÜ) nr 800/1999 artikli 16 lõikele 1.

▼B

Artikkel 5

1. Käesolev määrus jõustub seitsmendal päeval pärast selle avaldamist Euroopa Ühenduste Teatajas.

2. Käesolevat määrust kohaldatakse partiide suhtes, mille puhul võetakse artiklis 1 osutatud ekspordideklaratsioone vastu alates 1. veebruarist 2001.

Käesolev määrus on tervikuna siduv ja vahetult kohaldatav kõikides liikmesriikides.